CELEX: 52003PC0372
Language: fi
Date: 2003-07-02
Title: Ehdotus: neuvoston asetus Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä annetun asetuksen (EY) N:o 2596/97 muuttamisesta

Avis juridique important

|

52003PC0372

Ehdotus: neuvoston asetus Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä annetun asetuksen (EY) N:o 2596/97 muuttamisesta  /* KOM/2003/0372 lopull. - CNS 2003/0144 */  

Ehdotus: NEUVOSTON ASETUS Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä annetun asetuksen (EY) N:o 2596/97 muuttamisesta(komission esittämä)PERUSTELUTKulutukseen tarkoitettua maitoa koskevien yhteisön sääntöjen soveltamisen aiheuttamien vaikeuksien huomioon ottamiseksi Suomi ja Ruotsi ovat liittymisestään lähtien voineet poiketa kyseisen maidon rasvapitoisuutta koskevista vaatimuksista.Poikkeus perustui alun perin liittymisasiakirjaan ja siihen oletukseen, että neuvosto tarkastelee uudelleen kulutukseen tarkoitetun maidon rasvaluokituksia. Rasvaluokitusten uudelleentarkastelu ja asianomaisten sääntöjen konsolidointi johti kuitenkin asetuksen (EY) N:o 2597/97 hyväksymiseen eikä kaikkea Suomessa ja Ruotsissa kaupan pidettävää kulutukseen tarkoitettua maitoa voitu sisällyttää asetukseen. Alkuperäistä poikkeusaikaa on sen vuoksi jatkettu kahdesti. Suomi ja Ruotsi toimittivat joulukuussa 2001 kertomukset sääntöjen soveltamisen edistymisestä, ja kertomusten mukaan sääntöihin mukautuminen aiheutti jatkuvia ongelmia.Koska poikkeukseen johtaneita vaikeuksia ei ole saatu ratkaistua, tässä asetusehdotuksessa säädetään poikkeuksen jatkamisesta vielä viidellä vuodella edellyttäen, että jatkoaika päättyy samana päivänä kuin uusille jäsenvaltioille myönnetyt vastaavat siirtymäkauden järjestelyt ja että kaksi vuotta ennen kaikkien voimassa olevien poikkeuksien päättymistä komissio laatii kulutukseen tarkoitetun maidon markkinoita koskevan kertomuksen, jonka mukana on ehdotukset asetuksen (EY) N:o 2597/97 soveltamisalaan kuuluvien sääntöjen yhdenmukaistamisesta.2003/0144 (CNS)Ehdotus: NEUVOSTON ASETUS Itävallan, Suomen ja Ruotsin liittymisasiakirjan 149 artiklan 1 kohdassa määrätyn ajan pidentämisestä annetun asetuksen (EY) N:o 2596/97 muuttamisestaEUROOPAN UNIONIN NEUVOSTO, jokaottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 2 kohdan,ottaa huomioon komission ehdotuksen  [1],[1]  EUVL C ..., ..., s. ....ottaa huomioon Euroopan parlamentin lausunnon  [2],[2]  EUVL C ..., ..., s. ....ottaa huomioon Euroopan talous- ja sosiaalikomitean lausunnon  [3],[3]  EUVL C ..., ..., s. ....sekä katsoo seuraavaa:(1) Neuvoston asetuksen (EY) N:o 2596/97  [4] 1 artiklan toisessa kohdassa jatketaan 31 päivään joulukuuta 2003 aikaa, jonka kuluessa voidaan hyväksyä kaupan pidettävän maidon rasvapitoisuusvaatimuksia koskevia siirtymäkauden toimenpiteitä Itävallan, Suomen ja Ruotsin liittymisasiakirjassa määrättyjen edellytysten mukaisesti. Ihmisravinnoksi tarkoitetun maidon rasvapitoisuutta koskevat vaatimukset aiheuttavat edelleen vaikeuksia maito- ja maitotuotealalla Suomessa ja Ruotsissa.[4]  EYVL L 351, 23.12.1997, s. 12. Asetus sellaisena kuin se on viimeksi muutettuna asetuksella (EY) N:o 2703/1999 (EYVL L 327, 21.12.1999, s. 11).(2) Sen vuoksi on tarpeen käyttää vuoden 1994 liittymisasiakirjan 149 artiklan 2 kohdassa myönnettyä mahdollisuutta jatkaa kyseistä aikaa. Huhtikuun 30 päivään 2009 ulottuva lisäaika näyttää aiheelliselta,ON ANTANUT TÄMÄN ASETUKSEN:1 artiklaKorvataan asetuksen (EY) N:o 2596/97 1 artiklan toinen kohta seuraavasti:"Tätä aikaa pidennetään kuitenkin 30 päivään huhtikuuta 2009 Suomessa ja Ruotsissa tuotetun ihmisravinnoksi tarkoitetun maidon rasvapitoisuutta koskevien vaatimusten osalta."2 artiklaTämä asetus tulee voimaan 1 päivänä tammikuuta 2004.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja&gt;TAULUKON PAIKKA&gt;